CELEX: 31992R1065
Language: el
Date: 1992-04-29 00:00:00
Title: Κανονισμός (ΕΟΚ) αριθ. 1065/92 της Επιτροπής της 29ης Απριλίου 1992 περί δευτέρας τροποποιήσεως του κανονισμού (ΕΟΚ) αριθ. 2282/90 περί λεπτομερειών εφαρμογής των μέτρων που προορίζονται να αυξήσουν την κατανάλωση και τη χρήση μήλων καθώς και την κατανάλωση των εσπεριδοειδών

Avis juridique important

|

31992R1065

Κανονισμός (ΕΟΚ) αριθ. 1065/92 της Επιτροπής της 29ης Απριλίου 1992 περί δευτέρας τροποποιήσεως του κανονισμού (ΕΟΚ) αριθ. 2282/90 περί λεπτομερειών εφαρμογής των μέτρων που προορίζονται να αυξήσουν την κατανάλωση και τη χρήση μήλων καθώς και την κατανάλωση των εσπεριδοειδών  

Επίσημη Εφημερίδα αριθ. L 112 της 30/04/1992 σ. 0025 - 0025 Φινλανδική ειδική έκδοση: Κεφάλαιο 3 τόμος 42 σ. 0005  Σουηδική ειδική έκδοση: Κεφάλαιο 3 τόμος 42 σ. 0005 

ΚΑΝΟΝΙΣΜΟΣ (ΕΟΚ) αριθ. 1065/92 ΤΗΣ ΕΠΙΤΡΟΠΗΣ  της 29ης Απριλίου 1992  περί δευτέρας τροποποιήσεως του κανονισμού (ΕΟΚ) αριθ. 2282/90 περί λεπτομερειών εφαρμογής των μέτρων που προορίζονται να αυξήσουν την κατανάλωση και τη χρήση μήλων καθώς και  την κατανάλωση των εσπεριδοειδώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1201/90 του Συμβουλίου της 7ης Μαΐου 1990 σχετικά με τα μέτρα που προορίζονται να αυξήσουν την κατανάλωση των εσπεριδοειδών (1), και ιδίως το άρθρο 4,  τον κανονισμό (ΕΟΚ) αριθ. 1195/90 του Συμβουλίου της 7ης Μαΐου 1990 σχετικά με τα μέτρα που προορίζονται να αυξήσουν την κατανάλωση και τη χρήση των μήλων (2), και ιδίως το άρθρο 5,  Εκτιμώντας:  ότι το άρθρο 6 του κανονισμού (ΕΟΚ) αριθ. 2282/90 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2400/91 (4), προβλέπει ότι ο κατάλογος των αιτήσεων που λαμβάνονται υπόψη για τη χορήγηση χρηματικής συνδρομής καθορίζεται από την  Επιτροπή πριν από την 1η Φεβρουαρίου-  ότι το άρθρο 7 του κανονισμού (ΕΟΚ) αριθ. 2282/90 προβλέπει ότι οι αρμόδιοι οργανισμοί των κρατών μελών συνάπτουν πριν από τις 28 Φεβρουαρίου τις συμβάσεις με τους ενδιαφερόμενους των οποίων έχουν ληφθεί υπόψη οι αιτήσεις-  ότι οι εν λόγω προθεσμίες αποδεικνύονται ανεπαρκείς, λαμβανομένου κυρίως υπόψη του πολύπλοκου των προτάσεων που έχουν υποβληθεί- ότι είναι αναγκαίο να μεταφερθούν οι εν λόγω προθεσμίες στις 30 Απριλίου και στις 15 Μαΐου αντιστοίχως-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2282/90 τροποποιείται ως εξής:  1. στο άρθρο 6 πρώτο εδάφιο, η δεύτερη φράση αντικαθίσταται από την ακόλουθη φράση:  "Εντούτοις, για τις αιτήσεις που υποβλήθηκαν  - κατά το 1990, ο κατάλογος καθορίζεται πριν από την 1η Απριλίου 1991,  - κατά το 1991, ο κατάλογος καθορίζεται πριν από τις 30 Απριλίου 1992."-  2. στο άρθρο 7 παράγραφος 2 πρώτο εδάφιο, η τελευταία φράση αντικαθίσταται από την ακόλουθη φράση:  "Εντούτοις, για τις αιτήσεις που υποβλήθηκαν  - κατά το 1990, οι συμβάσεις συνάπτονται πριν από τις 15 Αυγούστου 1991,  - κατά το 1991, οι συμβάσεις συνάπτονται πριν από τις 15 Μαΐου 1992."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Απριλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 119 της 11. 5. 1990, σ. 65. (2) ΕΕ αριθ. L 119 της 11. 5. 1990, σ. 53. (3) ΕΕ αριθ. L 205 της 3. 8. 1990, σ. 8. (4) ΕΕ αριθ. L 220 της 8. 8. 1991, σ. 7.